Huset van Haagen

Huset van Haagen 	Huset van Haagen
 	
 	
Officielt navn: 	Det Ærværdige Trans-Oceaniske Handelskompagni (De Geachte Trans-Oceanische Handelsonderneming (GTOH))
Hovedkvarter: 	Uilenburgergracht 1, Schattinwaard
Driftsområde: 	Den Gamle Verden, Den Nye Verden, Orienten, Sønderlandene
Produkter: 	Krydderier, te, silke, porcelæn, tobak, kakao, guld, sølv, kobber, jern, våben, korn, kreaturer, tømmer, vin, øl, spiritus, sukkerrør, tekstiler, farvestoffer, bankvirksomhed
Residens: 	Oude Keizersgracht 10-14, Goudberg
Nøglepersoner: 	Leobald "Leo" van Haagen, Haendrijk van Haagen, Anna van Haagen, Crispijn van Haagen, Willem van Haagen, Lijsbeth van Haagen, Menno van Haagen, Heylken van Haagen, Gabriël van Haagen
Indtræden blandt de ti:	199 5E
Første direktor: 	Aerendt van Haagen
Huset van Haagen (GTOH) er det næstrigeste af de 10 magtfulde handelskarteller, der dominerer bystaten Marienburgs Direktorat. Det ledes af den 67-årige Leobald "Leo" van Haagen, der residerer i familiens palæ i Goudberg nær Zijdemarkt. Leos arving er hans 45-årige søn, Haendrijk van Haagen. Husets symbol er et enkelt blåt skjold med tre hvide chevrons.
Ligesom Huset van Onderzoeker koncentrerer van Haagen-familien sig om handel i den nordlige Gamle Verden, hvilket har betydet at de to huse ofte er kommet på kant med hinanden. Familiens forretningsinteresser er eklektiske og strækker sig fra de mest udsøgte luksusprodukter til basale metervarer. "Gamle Leo" leder sin familie med en hård og autoritativ hånd og har placeret yngre slægtninge i mange byer for at føre tilsyn med familiens interesser eftersom han foretrækker blodets bånd fremfor agenters provisioner. Mens lederne af de lokale operationer har bemyndigelse til at specialisere sig de lokale markeder, modtager de alle hyppige instruktioner fra Leo og de frygter alle hans vrede, hvis deres profitter skulle falde.
Indsigtsfulde iagttagere har lagt mærke til, at van Haagen-familiens formue tilsyneladende er større end deres forretningsimperium umiddelbart berettiger. Et iøjenfaldende forbrug synes at kendetegne både familien og dens ansatte og det spekuleres i, om familien er endnu dybere involveret i smugleri end de andre store købmandshuse. Leo van Haagen skulle angiveligt endda arrangere forbud mod bestemte varer så han kan selv kan få dem smuglet ind i byen og solgt til en højere profit.
Der er endda lyssky rygter, der hviskes sent om natten i Zuiddoks værtshuse, om at den unge Crispijn van Haagen, der har fået tilnavnet de Pauw (westerlandsk: Påfuglen) for sin dyre og dekadente smag, har en hånd med i den illegale men meget profitable "kropshandel", hvor mennesker sælges som slaver eller endda ofre. Måske er det sandt, måske er det ikke, ingenting er nogensinde blevet bevist, men rygterne fortsætter.
Category:Marienburg
Category:Den Gamle Verden
Category:Selskaber
Category:De 10